stanford-oval/wikipedia huggingface dataset:
Yōko Tanabe

| Mitalit> Maa:   Japani.Naisten judo. Olympialaiset  | Mitalit> Maa:   Japani.Naisten judo. Olympialaiset  | Mitalit> Maa:   Japani.Naisten judo. Olympialaiset  | Maa:   Japani> Naisten judo. |
| --- | --- | --- | --- |
|  Hopeaa | Barcelona 1992 | 72 kg |  |
|  Hopeaa | Atlanta 1996 | 72 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Belgrad 1989 | 72 kg |  |
|  Hopeaa | Barcelona 1991 | 72 kg |  |
|  Pronssia | Essen 1987 | 72 kg |  |
|  Pronssia | Belgrad 1989 | Avoin sarja |  |
|  Pronssia | Tokio 1995 | 72 kg |  |
| Aasian kisat  | Aasian kisat  | Aasian kisat  |  |
|  Kultaa | Peking 1990 | 72 kg |  |
|  Pronssia | Peking 1990 | Avoin sarja |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Osaka 1991 | 72 kg |  |
Yōko Tanabe (jap. 田辺 陽子, Tanabe Yōko; s. 28. tammikuuta 1966 Tokio) on japanilainen judoka ja olympiamitalisti.
Tanabe voitti ensimmäisen arvokisamitalinsa vuonna 1987, kun hän sai MM-kilpailuista alle 72-kiloisten sarjasta pronssia. Hän osallistui Soulin olympialaisiin 1988, joissa judo oli näytöslajina ja oli alle 72-kiloisten sarjassa kolmas. Hän sai samasta sarjasta hopeaa Belgradin MM-kisoissa 1989 ja oli kyseisissä kisoissa myös avoimen sarjan pronssimitalisti. Aasian kisoissa 1990 Tanabe voitti alle 72-kiloisten sarjan ja sijoittui avoimessa sarjassa kolmanneksi.
Tanabe voitti vuonna 1991 alle 72-kiloisten Aasian-mestaruuden ja MM-hopeaa. Hän sai hopeaa myös Barcelonan olympialaisista 1992 ja pronssia vuoden 1995 MM-kilpailuista. Tanabe voitti vielä Atlantan olympialaisissa 1996 hopeaa ennen kuin lopetti aktiiviuransa.
Öknebon kihlakunta

Öknebon kihlakunnan sijainti Tukholman läänin kartalla.
Öknebon kihlakunta (ruots. Öknebo härad) oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 362,79 neliökilometriä ja asukasluku 8 522 henkeä. Kihlakuntaan kuuluneet kunnat olivat Östertälje, Tveta, Turinge, Vårdinge, Överjärna ja Ytterjärna.
Kihlakunnan tuolloista kunnista Turinge kuuluu nykyään Nykvarnin kuntaan ja muut Södertäljen kuntaan.
Yrjö Paloheimo

Yrjö Alfred Paloheimo, sukunimi aik. Brander (29. lokakuuta 1899 Helsinki – 23. maaliskuuta 1986 Santa Fe, New Mexico, Yhdysvallat) oli amerikansuomalainen kunniakonsuli ja Finlandia Foundation-säätiön presidentti.
Yrjö Paloheimon vanhemmat olivat vuorineuvos Karl Alfred Paloheimo ja Gerdrud Helena Hernberg. Hänen veljiään olivat Arvi Paloheimo, Paavo Paloheimo, Veli Paloheimo ja vuorineuvos Olli Paloheimo. Yrjö Paloheimo valmistui agronomiksi ja hän lähti Yhdysvaltoihin 1926. Hän palasi välillä Suomeen mutta muutti vuonna 1933 lopullisesti Yhdysvaltoihin jossa hän työskenteli Suomen pääkonsulinvirastossa New Yorkissa ja oli Suomen osaston komissaarina New Yorkin maailmannäyttelyssä 1939–1940. Yrjö Paloheimo omisti Tuusulassa sijaitsevan Kallio-Kuninkalan tilan isänsä jälkeen vuodesta 1935 ja piti sitä kesäpaikkanaan. Talvisodan aikana Paloheimo organisoi Suomen avustustyötä amerikansuomalaisten keskuudessa.
Toisen maailmansodan jälkeen Paloheimo toimi Help Finland-organisaation kenttäsihteerinä. Hän meni vuonna 1946 naimisiin Leonora Curtinin kanssa ja he muuttivat Pasadenaan Kaliforniaan, jossa Paloheimo toimi Suomen kunniavarakonsulina 1948–1964. Paloheimot asuivat Pasadenassa Leonoran isoäidiltään perimässä Fenyes-kartanossa ja myös Suomen varakonsulaatti toimi siellä. Vuonna 1953 perustettiin suomalaista kulttuuria Yhdysvalloissa edistämään Finlandia Foundation-säätiö, jonka presidenttinä Paloheimo toimi. Paloheimot luovuttivat sittemmin Fenyes-kartanon Pasadenan historiallisen museon käyttöön ja muuttivat New Mexicon osavaltiossa omistamalleen karjatilalle.
Vuonna 1973 perustettiin Suomeen Leonora ja Yrjö Paloheimon säätiö, joka vaalii Tuusulan vanhaa kulttuuriperinnettä ja tukee Suomen ja Yhdysvaltojen välistä kulttuurityötä. Kallio-Kuninkalan rakennukset peruskorjattiin 1986–1987 ja niissä toimi sitten Sibelius-Akatemian Musiikkikeskus ja vuodesta 2013 Taideyliopiston Järvenpään toimipiste.
Yrjö Paloheimo oli naimisissa Leonora Frances "Babsie" Curtinin (1904−1999) kanssa. He adoptoivat 1940-luvun lopulla neljä orpolasta Suomesta ja toivat heidät Yhdysvaltoihin.
Aiheesta muualla

Kallio-Kuninkalan sivusto
Yrjö Paloheimo : Yellowstone koskemattoman luonnon lumoissa, Suomen Kuvalehti, 11.12.1926, nro 50, s. 14, Kansalliskirjaston digitaaliset aineistot
Spontaani järjestys

Spontaani järjestys tarkoittaa sitä, että järjestys emergoituu itsestään näennäisestä kaaoksesta; omaa etuaan tavoittelevat yksilöt synnyttävät monenlaista sosiaalista järjestystä yrittämättä tietoisesti luoda järjestystä.
Elämän evoluutio maapallolla, kieli, Wikipedia ja vapaa markkinatalous on esitetty spontaanin järjestyksen kautta kehittyneiksi järjestelmiksi. Ateistit ja naturalistit usein esittävät myös ekosysteemin ja maailmankaikkeuden spontaanin järjestyksen esimerkkeinä.
Spontaania järjestystä käytetään myös synonyyminä mille tahansa emergentille käyttäytymiselle, ei vain yksilöiden oman edun tavoittelun seurauksena syntyneelle.
Yksilöiden tietoisesti luomaa sosiaalista järjestystä kutsutaan organisaatioksi. Organisointi yleensä tehostaa  toimintaa, esimerkiksi yrityksissä ja armeijoissa. Työnjako on esimerkki yhteiskunnallisesta organisoinnista.
Historiaa

Murray Rothbardin mukaan Zhuangzi (369 – n. 286 eaa.) esitti ensimmäisenä spontaanin järjestyksen idean, myöhemmin Pierre-Joseph Proudhon ja Friedrich Hayek. Taolainen Zhuangzi sanoi: "Hyvä järjestys seuraa itsestään, kun asioiden annetaan tapahtua vapaasti." Proudhon sanoi: "Anarkian käsite politiikassa on yhtä rationaalinen ja positiivinen kuin mikä tahansa muukin. Se tarkoittaa, että kun teolliset toiminnot otetaan pois poliittisesta toiminnasta, taloudellinen vuorovaikutus yksin tuottaa sosiaalisen järjestyksen." Proudhonin kanta oli, että vapaus on välttämätöntä spontaanin järjestyksen syntymiselle, sen sijaan että vapaus olisi spontaanin järjestyksen seuraus. Siksi hän sanoi, että vapaus "ei ole järjestyksen tytär vaan äiti".
Skotlantilaisen valistuksen ajattelijat esittivät ensimmäisinä vakavasti kehitellyn näkemyksen markkinoista spontaanina järjestyksenä ("ihmisen toiminnan tulos muttei minkään ihmisen suunnittelun", kuten Adam Ferguson ensimmäisenä muotoili).
Carl Menger, Ludwig von Mises ja Friedrich Hayek kehittivät käsitettä ja muodostivat siitä taloustieteen Itävaltalaisen koulukunnan sosiaalisen ja taloudellisen ajattelunsa kulmakiven.
Esimerkkejä > Markkinat

Monet klassiset liberaalit kuten Hayek ovat todenneet markkinatalouksien olevan spontaanin järjestyksen luomus, "tehokkaampi yhteiskunnallisten voimavarojen kohdentaja kuin mihin mikään suunnittelu yltäisi." Suunnittelun käyttämä tilastodata ei voi sisältää kaikkea sitä tietoa, mitä yksittäisillä ihmisillä ja yrityksillä on heidän omasta tilanteestaan markkinoilla kunkin tapahtuman yksityiskohdissa. Hinta välittää markkinoilla toimijoille enemmän informaatiota kuin kukaan heistä voisi yksin hankkia.
Aiheesta muualla

The Tradition of Spontaneous Order, by Norman Barry, Library of Economics and Liberty
Zaria

| Zaria |
| --- | --- |

 Zaria
 Koordinaatit: 11°04′N, 7°42′E 
Valtio:  Nigeria
Osavaltio:  Kaduna
 
 {{URL|example.com|optional display text}} 
Infobox OKVirheellinen NIMI-arvo: 
Zaria  on  kaupunki Nigerian pohjoisosassa Kadunan osavaltiossa. Vuonna 2005 siellä oli noin 847 166 asukasta.
Zaria oli aikanaan hausojen kuningaskunnan Zazzaun pääkaupunki. Islamin leviämisen myötä siitä tuli merkittävä kauppapaikka. Se joutui ensin Songhain ja sitten fulanien alaisuuteen. Britit valloittivat kaupungin 1901.
Zariassa toimii Ahmadu Bellon yliopisto, joka on Afrikan toiseksi suurin yliopisto (Kairon jälkeen). Se on perustettu 1962.
Zaretšnajan metroasema

| Zaretšnaja> Заречная |
| --- | --- |

 Nižni Novgorodin metro 
Perustiedot
Metrolinjat:  Avtozavodskaja linja
Sijainti:  56°17′9″N, 43°55′41″E
Paikkakunta:  Nižni Novgorod, Venäjä
Avattu:  20. marraskuuta 1985
Rakenne
Tyyppi:  tunneliasema
Zaretšnaja (ven. Заречная) on yksi Nižni Novgorodin metron asemista. Se avattiin 20. marraskuuta 1985.
Sharon den Adel

| Sharon Janny den Adel |
| --- | --- |
 Sharon vuonna 2008.
Henkilötiedot
Syntynyt: 12. heinäkuuta 1974 (ikä 50)
Muusikko
Tyylilajit:  Sinfoninen metalli
Yhtyeet:  Within Temptation
Levy-yhtiöt:  Roadrunner Records, Sony Music, GUN Records ja Sony Music Entertainment 
  [ Muokkaa Wikidatassa ] [ ohje ]  
Sharon Janny den Adel (s. 12. heinäkuuta 1974 Waddinxveen, Etelä-Hollanti) on alankomaalainen muusikko. Vuonna 1996 hänestä tuli hänen poikaystävänsä Robert Westerholtin perustaman sinfonista metallia soittavan Within Temptationin laulaja. Sharon ja Robert saivat esikoisensa, Eva Lunan, 7. joulukuuta 2005 ja toisen lapsensa Robin Aidenin 1. kesäkuuta 2009. Marraskuussa 2010 hän kertoi odottavansa kolmatta lastaan. Logan Arwin syntyi 30. maaliskuuta 2011.
Vierailut muiden levyillä

Embrace (Voyage, 1996) "Frozen"
Bash (Silicon Head, 1997) "Hear"
Into the Electric Castle (Ayreon, 1998) "Isis & Osiris," "Amazing Flight," "The Decision Tree," "Tunnel of Light," "The Garden of Emotions," "Cosmic Fusion," "Another Time, Another Space"
Schizo (De Heideroosjes, 1999) "Regular Day in Bosnia"
Prison of Desire (After Forever, 2000) "Beyond Me"
The Metal Opera (Avantasia, 2000) "Farewell"
Inside (Orphanage, 2000) "Behold"
Architecture of the Imagination (Paralysis, 2000) "Fly," "Architecture of the Imagination"
Fast Forward (De Heideroosjes, 2001) "Last Call to Humanity"
Fooly Dressed (Aemen, 2002) "Time," "Waltz"
The Metal Opera Pt. II (Avantasia, 2002) "Into the Unknown"
Hymn to Life (Timo Tolkki, 2002) "Are You the One?"
Lucidity (Delain, 2006) "No Compliance"
"Crucify" (Tori Amos cover, live with De Laatste Show-band)
Armin Van Buuren (Imagination 2008), "In & Out of Love"
The Metal Opera Pt. I & II (Avantasia, 2008) "Farewall", "Into the Unknown"
Pure Air (Agua de Annique, 2009) "Somewhere" (Duetto)
Night of the Proms 2009 (John Miles, Katona Twins, Sharon den Adel) "Stairway to Heaven"
Truth Or Dare (Oomph!, 2010) "Land Ahead"
For All We Know (Ruud Jolie, 2011) "Keep Breathing"
Wesley Against Society (Coeverduh, 2012) "Nostradamus"
Heart Tamer (Leander Rising, 2012) "Between Two Worlds And I" (Duetto)
De Vrienden Van Meneer Konijn (useita tekijöitä, 2012) "Het Meneer Konijn Lied"
The Land of New Hope (Timo Tolkki's Avalon, 2013) "Shine"
Aiheesta muualla

Kuvia tai muita tiedostoja aiheesta Sharon den Adel Wikimedia Commonsissa
Within Temptation
| --- | --- |
Studioalbumit::  Enter ·  Mother Earth ·  The Silent Force ·  The Heart of Everything ·  The Unforgiving ·  Hydra ·  Resist  ·  Bleed Out
Livealbumit::  Mother Earth Tour ·  The Silent Force Tour ·  Black Symphony ·  An Acoustic Night at the Theatre
EP:t::  The Dance ·  The Howling
Singlet::  Restless ·  Our Farewell ·  Ice Queen ·  Mother Earth ·  Running Up That Hill ·  Stand My Ground ·  Memories ·  Angels ·  What Have You Done ·  Frozen ·  All I Need ·  Forgiven ·  Utopia ·  Faster  ·  Sinéad ·  Shot in the Dark ·  Paradise (What About Us?) ·  Dangerous ·  Whole World Is Watching ·  And We Run ·  The Reckoning ·  Raise your banner ·  Firelight ·  In vain ·  Entertain You ·  The Purge ·  Shed My Skin ·  Don’t Pray For Me ·  The Fire Within ·  Wireless ·  Bleed Out ·  Ritual
Muut kappaleet::  Enter ·  Never Ending Story ·  Jillian (I'd Give My Heart) ·  Hand of Sorrow ·  Where Is The Edge
Sharon den Adel esiintymässä Within Temptationin konsertissa
Yōko Oginome

| Yōko Oginome> 荻野目 洋子 Oginome Yōko.Henkilötiedot |
| --- | --- |
Syntynyt: 10. joulukuuta 1968 (ikä 55) Kashiwa, Chiban prefektuuri, Japani
Lapset:  3
Muusikko
Taiteilijanimi:  Yōko Oginome
Laulukielet:  japani, englanti
Aktiivisena:  1979–
Tyylilajit:  J-pop, city pop
Levy-yhtiöt:  Victor Entertainment
  [ Muokkaa Wikidatassa ] [ ohje ]  
Yōko Oginome (jap. 荻野目 洋子, Oginome Yōko; s. 10. joulukuuta 1968 Kashiwa, Chiban prefektuuri, Japani), oikealta nimeltään Yōko Tsujino (jap. 辻野 洋子, Tsujino Yōko), on japanilainen laulaja. Hän oli 1980-luvun puolivälissä Japanin yksi menestyneimmistä ”teiniartisteista”. Hänen menestynein kappaleensa on ”Dancing Hero (Eat You Up)” vuodelta 1985, joka on cover-kappale Angie Goldin kappaleesta ”Eat You Up”. Hänen muita hittikappaleitaan ovat muun muassa ”Wangan Taiyozoku” ja ”Roppongi Junjoha”.
Diskografia > Studioalbumit

Teens Romance (ティーンズ・ロマンス) (1984)
Freesia no Ame (フリージアの雨) (1985)
Kaigara Terrace (貝殻テラス) (1985)
Raspberry Wind (ラズベリーの風) (1986)
Non-Stopper: Yōko Oginome ”The Beat” Special (ノン・ストッパー) (1986)
Route 246 Connexion (246コネクション) (1987)
CD-Rider (1988)
Verge of Love (englanninkielinen versio) (1988)
Verge of Love (japaninkielinen versio) (1989)
Fair Tension (1989)
Knock on My Door (1990)
Trust Me (1991)
Ryūkō Kashu (流行歌手) (1992)
Nudist (1992)
Scandal (1994)
Chains (1997)
Øyvind Moen Fjeld

| Øyvind Moen Fjeld> Henkilötiedot |
| --- | --- |
Syntynyt: 10. tammikuuta 1988 (ikä 36)
Uran tiedot
Seura:  Kjelsås IL Team Santander
Laji:  maastohiihto
Maailmancup
Kaudet:  2014–
Paras sijoitus:  27
 Tietolaatikko päivitetty 25. maaliskuuta 2017 
Øyvind Moen Fjeld (s. 10. tammikuuta 1988) on norjalainen maastohiihtäjä. Hän edustaa Kjelsås IL:ää.
Fjeld kilpaili maailmancupissa ensimmäisen kerran 8. maaliskuuta 2014 Oslossa 50 kilometrin perinteisen hiihtotavan kilpailussa. Hän ylsi heti maailmancupin pisteille ollen 27:s.
Skandinavia Cupissa Fjeld on saavuttanut yhden palkintopallisijan. Hän oli kolmas 20 kilometrin perinteisen hiihtotavan kilpailussa Otepäässä 23. helmikuuta 2014.
Fjeld oli mukana Universiadeissa 2013 sijoittuen 10 kilometrin vapaan hiihtotavan kilpailussa 13. sijalle, viestissä seitsemänneksi ja 30 kilometrin perinteisen hiihtotavan kilpailussa kahdeksanneksi.
Kaudesta 2015–2016 lähtien Fjeld on kilpaillut säännöllisesti Ski Classics -sarjassa. Hän edustaa Team Santanderia. Jo keväällä 2011, 2012, 2013 ja 2015 Fjeld oli hiihtänyt sarjaan kuuluvan Birkebeinerrennetin. Fjeld on ollut yksittäisessä osakilpailussa parhaimmillaan neljäs Vaasahiihdossa 2016.
Ú

Ú (ú) on latinalainen kirjain. Siinä on akuutti u-kirjaimen päällä. Kirjainta käytetään pääsääntöisesti tšekin, fäärin, unkarin, islannin, slovakin, hollannin, iirin, oksitaanin, mandariinikiinan, portugalin, espanjan, italian, vietnamin ja gaelin kielissä.
Käännös suomeksi
Zariskin topologia

Zariskin topologia renkaan A spektrissä  \operatorname {Spec} A on se topologia, jonka suljetut joukot ovat  V(I). Zariskin topologiaa käytetään algebrallisessa geometriassa.
Olkoon  A kommutatiivinen ykkösellinen rengas. Olkoon  I  A:n ideaali. Olkoon  V(I):=\{{\mathfrak {p}}\in \operatorname {Spec} A|I\subseteq {\mathfrak {p}}\}. Nyt
Jos  I,J ovat  A:n ideaaleja, on  V(I)\cup V(J)=V(I\cap J).
Jos  (I_{\lambda })_{\lambda } on joukko  A:n ideaaleja, on  \cap _{\lambda }V(I_{\lambda })=V(\sum _{\lambda }I_{\lambda }).
V(A)=\emptyset  ja  V(0)=\operatorname {Spec} A.
Évrard Titon du Tillet

Évrard Titon du Tillet (Nicolas de Largillièren teos)
Évrard Titon du Tillet (1677–1762) oli ranskalainen kirjailija, joka tuli tunnetuksi teoksestaan Le Parnasse françois (1732). Siinä kuvaillaan kuningas Ludvig XIV:n hallintokauden ja Régencen ajan maineikkaiden ranskalaisten runoilijoiden ja muusikoiden elämiä.
Titon du Tillet piti kaikkien aikojen suurimpana urkurina Louis Marchandia. Hän myös arveli Le Parnasse françois -kirjassaan, ettei kenelläkään muulla naisella Élisabeth Jacquet de La Guerren lisäksi ollut ollut häntä vastannutta lahjakkuutta säveltäjänä.
Zell Miller

| Zell Miller |
| --- | --- |

Yhdysvaltain senaattori Georgiasta
 24. heinäkuuta 2000 – 3. tammikuuta 2005  
Edeltäjä:  Paul Coverdell
Seuraaja:  Johnny Isakson
Georgian 79. kuvernööri
 14. tammikuuta 1991 – 11. tammikuuta 1999  
Edeltäjä:  Joe Frank Harris
Seuraaja:  Roy Barnes
Georgian 8. varakuvernööri
 14. tammikuuta 1975 – 14. tammikuuta 1991  
Edeltäjä:  Lester Maddox
Seuraaja:  Pierre Howard
Henkilötiedot
Syntynyt: 24. helmikuuta 1932 Young Harris, Georgia, Yhdysvallat
Kuollut: 23. maaliskuuta 2018 (86 vuotta) Young Harris, Georgia, Yhdysvallat
Ammatti:  poliitikko
Puoliso:  Shirley Carver (vih. 1954)
Lapset:  2
Tiedot
Puolue:  demokraatit
Uskonto:  metodisti
Aiheesta muualla
millerfoundation.com
Zell Bryan Miller (24. helmikuuta 1932 Young Harris, Georgia – 23. maaliskuuta 2018 Young Harris, Georgia) oli yhdysvaltalainen kirjailija ja poliitikko. Hän oli konservatiivinen demokraatti ja tuki George W. Bushin uudelleenvalintakampanjaa vuoden 2004 presidentinvaaleissa. Hän kokosi kritiikkinsä vuonna 2003 julkaistuun A National Party No More: The Conscience of a Conservative Democrat -kirjaan.
Miller toimi Georgian varakuvernöörinä vuosina 1975–1990, kuvernöörinä 1991–1999 ja senaattorina 2000–2005.
Hän piti Bill Clintonia kannattavan puheen demokraattien puoluekokouksessa 1992. Hän puhui myös republikaanien puoluekokouksessa 2004, jolloin hän kannatti George W. Bushia.
Suomen Aseveljien Liitto

| Suomen Aseveljien Liitto |
| --- | --- |
 Aseveliliiton perustamisen muistoksi julkaistu postimerkki vuodelta 1940
Perustettu:  1940
Lakkautettu:  1945
Toimiala:  avustusjärjestö
Puheenjohtaja:  Paavo Talvela
Infobox OKNimi-testi OK: 
Suomen Aseveljien Liitto (alkuperäiseltä nimeltään Suomen Aseveliliitto) oli vuosina 1940–1945 toiminut, vapaaehtoista sotainvalidien, kaatuneiden omaisten ja siirtoväen avustustyötä tehnyt järjestö.
Perustaminen

Suomen Aseveljien Liitto perustettiin heti talvisodan jälkeen. Järjestön tehtäväksi määriteltiin vaikeuksiin joutuneiden aseveljien, sotaleskien ja -orpojen, sotainvalidien sekä siirtoväen avustaminen. Sen katsottiin olleen vastavoima Suomen ja Neuvostoliiton rauhan ja ystävyyden seuralle, jota Neuvostoliitto tuki kaikella arvovallallaan. Historioitsija Jouko Vahtolan mukaan Suomen Aseveljien Liiton toimintaa sävyttikin hyvin merkittävästi kommunisminvastaisuus.
Perustamiskokous järjestettiin Helsingissä Säätytalossa 4. elokuuta 1940. Kokoukseen osallistui kaikkiaan noin 200 aseveliyhdistyksen edustajaa kautta Suomen. Kokous kutsui marsalkka Mannerheimin Liiton ensimmäiseksi kunniajäseneksi. Puheenjohtajaksi valittiin kenraalimajuri Paavo Talvela ja liittotoimikuntaan eri yhteiskuntaryhmien edustajia, joista monet tulivat tunnetuksi myöhemmin poliittisessa ja muussa toiminnassa.
Toimikunnan varapuheenjohtajaksi valittiin SAK:n sihteeri Jorma Tuominen ja toiseksi varapuheenjohtajaksi aseveliliikkeen aatteellisiin kysymyksiin perehtynyt kouluneuvos L. Arvi P. Poijärvi. Kun Poijärvi valittiin liiton pääsihteeriksi, puheenjohtajistoon valittiin professori N. A. Osara.
Liittotoimikunnassa oli puheenjohtajiston lisäksi yhdeksän jäsentä:
maanviljelijä, vänrikki Mikko Asunta, 1940–1945
fil.maisteri, kapteeni Jarl Gallén, 1940–1944
toimistopäällikkö, ylimatruusi Vilho Lehtonen, 1940–1945
kansanedustaja Antti J. Rantamaa, 1940–1943
fil.maisteri, kapteeni Jussi Saukkonen, 1940–1943
kenr.luutnantti W.E. Tuompo, 1940–1945
puuseppä, alikersantti Veikko Helle, 1940–1945
toimittaja, majuri Kalle Lehmus, 1940–1943
järjestösihteeri, luutnantti Väinö Leskinen 1940–1943.
Järjestön Aseveli-lehden toimittajana oli alkuvaiheessa myöhemmin tunnettu sosiaalidemokraattinen poliitikko, kapteeni Unto Varjonen.
Suomen Aseveljien Liiton apujärjestö oli Suomen Aseveljien Työjärjestö (SAT), jonka teki henkistä maanpuolustustyötä siviiliväestön keskuudessa sisäisten levottomuuksien ja järjestettyjen huhukampanjoiden torjumiseksi. Järjestö keräsi tietoja kansalaisten mielialoista ja sosiaalisista epäkohdista ja toimitti niistä raportteja muun muassa puolustusvoimien ylipäällikölle marsalkka Mannerheimille, presidentti Risto Rytille, valtiovarainministeri Väinö Tannerille ja puolustusministeri Rudolf Waldenille. Jatkosodan alettua SAT:n nimeksi vaihdettiin VIA (Vapaus – Isänmaa – Aseveljeys). Loppuvuodesta 1941 järjestö siirtyi suoraan Valtion tiedoituslaitoksen tiedotusjaoston alaisuuteen. Loppukesällä 1941 järjestö aloitti Työväen Akatemian rehtorin Yrjö Kilpeläisen toimittaman ohjelman Jahvetin kirjelaatikko, jonka tehtävä oli kaksijakoinen: toisaalta vastattiin monenlaisiin suurta yleisöä askarruttaneisiin kysymyksiin käyttäen apuna eri alojen asiantuntijoita, toisaalta harjoitettiin kulloinkin ajankohtaista propagandaa.
Jäsenistö ja toiminta

Suomen Aseveljien Liitolla oli vuoden 1944 lopussa eri puolilla maata 710 jäsenyhdistystä, joissa oli jäseninä noin 200 000 miestä ja 40 000 naista. Toimintansa aikana järjestö hankki rintamamiehille vapaaehtoista tietä noin 4 600 tilaa ja antoi ammattikoulutusta noin 2 000 sotaleskelle. Järjestö käytti avustustoimintaansa kaikkiaan noin 165 miljoonaa markkaa (nykyrahassa noin 15 miljoonaa euroa) ja se vaikutti pika-asutuslain säätämiseen vuonna 1940. Järjestön pääsihteerinä olivat tohtori L. Arvi P. Poijärvi ja hänen jälkeensä poliitikkona myöhemmin erittäin tunnettu Väinö Leskinen. Liiton toiminnanjohtajan tehtäviä vuosina 1943–1945 hoiti maisteri Veikko Loppi. Liiton talouspäällikkönä vuosina 1940–1945 toimi Penna Tervo.
Tammikuussa 1942 Suomen Aseveljien Liitto perusti yhdessä Suomen Ammattiliittojen Keskusjärjestön (SAK), Pellervo-Seuran ja Akateemisen Karjala-Seuran kanssa Suurtalkoot-yhdistyksen organisoimaan kansalaisten vapaaehtoista talkootoimintaa. Yhdistyksen tarkoitukseksi määriteltiin huomion kääntäminen sodan aiheuttamista vaikeuksista rakentavaan työhön, moraalin höltymisen estäminen sekä talvisodan aikana syntyneen kansallisen yksimielisyyden – talvisodan hengen – ja asevelihengen säilyttäminen ja lujittaminen. Yhdistyksen puheenjohtajaksi kutsuttiin kenraaliluutnantti Edvard Hanell. Joulukuussa 1943 Suomen Aseveljien Liitto järjesti rintamamiesten henkisen huollon tukemiseksi kirjakeräyksen, jolla saatiin kootuksi noin 80 000 kirjaa. Järjestö jakoi kirjat rintamalle ja sotasairaaloihin.
Lakkautus

Suomen Aseveljien Liitto lakkautettiin Suomen Kommunistisen Puolueen ja valvontakomission vaatimuksesta tammikuussa 1945, koska nämä katsoivat sen välirauhansopimuksen 21. artiklassa tarkoitetuksi ”fasistiseksi” järjestöksi. Valvontakomission poliittinen neuvonantaja Pavel Orlov ilmoitti lisäksi, että komissio katsoi liiton pyrkivän vaikuttamaan tulossa olleiden eduskuntavaalien tulokseen. Porvarilliset ja sosialidemokraattiset sanomalehdet tuomitsivat jyrkin sanoin liiton lakkauttamisen.
Kirjallisuutta

Artturi Tienari: Tekojen aseveljeyttä: viisi vuotta vapaaehtoista asevelitoimintaa Tampereella 1940−1945. Helsinki: Otava, 1966.
Suomen Aseveljien Liiton liittotoimikunnan kokous lokakuussa 1942. Kuvassa vasemmalta Leo Lahtinen, Osmo Kupiainen, Kalle Lehmus, Jussi Saukkonen, N.A. Osara, Veikko Loppi, Jorma Tuominen, Antti J. Rantamaa, Veikko Helle, Väinö Leskinen, Gunnar Palmgren, L. Arvi P. Poijärvi, V.A.M. Karikoski ja Penna Tervo.
Yhdistetyn maailmancup 1984–1985

Yhdistetyn maailmancupin kaudella 1984–1985 järjestettiin seitsemän osakilpailua.
Osakilpailut ja voittajat

| Päivämäärä | Paikka | Kilpailu | Voittaja | Tulokset |
| --- | --- | --- | --- | --- |
| 15. joulukuuta 1984 |  Planica | Gundersen K90/15 km |  Geir Andersen |  (Arkistoitu – Internet Archive) |
| 20. joulukuuta |  Sankt Moritz | Gundersen K90/15 km |  Geir Andersen |  (Arkistoitu – Internet Archive) |
| 29. joulukuuta |  Oberwiesenthal | Gundersen K90/15 km |  Heiko Hunger |  (Arkistoitu – Internet Archive) |
| 5. tammikuuta 1985 |  Schonach | Gundersen K90/15 km |  Hermann Weinbuch |  (Arkistoitu – Internet Archive) |
| 23. helmikuuta |  Leningrad | Gundersen K90/15 km |  Geir Andersen |  (Arkistoitu – Internet Archive) |
| 2. maaliskuuta |  Lahti | Gundersen K90/15 km |  Geir Andersen |  (Arkistoitu – Internet Archive) |
| 16. maaliskuuta |  Oslo | Gundersen K120/15 km |  Hermann Weinbuch |  (Arkistoitu – Internet Archive) |